ประกาศคณะกรรมการกํากับและส่งเสริมการประกอบธุรกิจประกันภัยเรื่อง หลักเกณฑ์ วิธีการ และเงื่อนไขการมีบุคคลผู้ไม่มีสัญชาติไทยถือหุ้นได้ถึงร้อยละสี่สิบเก้าของจํานวนหุ้นที่มีสิทธิออกเสียงและจําหน่ายได้แล้วทั้งหมด และมีกรรมการเป็นบุคคลซึ่งไม่มีสัญชาติไทยได้ไม่ถึงกึ่งหนึ่งของจํานวนกรรมการทั้งหมดของบริษัทประกันวินาศภัยพ.ศ. 2558----------------------------------------------- อาศัยอํานาจตามความในมาตรา 9 วรรคสี่ แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 3) พ.ศ. 2558 ประกอบมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 7/2558 เมื่อวันที่ 24 กรกฎาคม พ.ศ. 2558 คณะกรรมการกํากับและส่งเสริมการประกอบธุรกิจประกันภัยออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์ วิธีการ และเงื่อนไขการมีบุคคลผู้ไม่มีสัญชาติไทยถือหุ้นได้ถึงร้อยละสี่สิบเก้าของจํานวนหุ้นที่มีสิทธิออกเสียงและจําหน่ายได้แล้วทั้งหมด และมีกรรมการเป็นบุคคลซึ่งไม่มีสัญชาติไทยได้ไม่ถึงกึ่งหนึ่งของจํานวนกรรมการทั้งหมด ของบริษัทประกันวินาศภัย พ.ศ. 2558"ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ "บุคคลผู้ไม่มีสัญชาติไทย" หมายความว่า คนต่างด้าวตามกฎหมายว่าด้วยการประกอบธุรกิจของคนต่างด้าวข้อ ๔ บริษัทอาจยื่นขออนุญาตต่อคณะกรรมการผ่านสํานักงาน ให้มีบุคคลผู้ไม่มีสัญชาติไทยถือหุ้นได้ถึงร้อยละสี่สิบเก้าของจํานวนหุ้นที่มีสิทธิออกเสียงและจําหน่ายได้แล้วทั้งหมดได้ ในกรณีดังต่อไปนี้ (1) บริษัทมีอัตราส่วนความเพียงพอของเงินกองทุนต่ํากว่าหรือมีแนวโน้มต่ํากว่าระดับที่ใช้ในการกํากับตามประกาศคณะกรรมการกํากับและส่งเสริมการประกอบธุรกิจประกันภัยว่าด้วยการคํานวณเงินกองทุนของบริษัทประกันวินาศภัย หรือ (2) บริษัทมีแผนที่จะปรับปรุงการบริหารงาน เพื่อเสริมสร้างศักยภาพในการดําเนินธุรกิจและความสามารถในการแข่งขัน ในการนี้ หากบริษัทมีความประสงค์จะเพิ่มกรรมการที่เป็นบุคคลผู้ไม่มีสัญชาติไทยเกินกว่าหนึ่งในสี่ แต่ไม่ถึงกึ่งหนึ่งของจํานวนกรรมการทั้งหมด ให้บริษัทยื่นคําขออนุญาตต่อคณะกรรมการผ่านสํานักงานมาพร้อมด้วยข้อ ๕ ผู้ถือหุ้นที่เป็นบุคคลผู้ไม่มีสัญชาติไทยที่ถือหุ้นในบริษัทเกินกว่าร้อยละสิบของจํานวนหุ้นที่มีสิทธิออกเสียงและจําหน่ายได้แล้วทั้งหมด ต้องมีคุณสมบัติและความพร้อม ดังนี้ (1) เป็นบริษัทประกันภัย หรืออยู่ในกลุ่มธุรกิจประกันภัย หรือธุรกิจการเงินที่เกี่ยวข้องกับธุรกิจประกันภัย (2) มีฐานะการเงินและการดําเนินงานที่มั่นคง (3) มีความเชี่ยวชาญและประสบการณ์ในการประกอบธุรกิจประกันภัย (4) มีความน่าเชื่อถือและมีเครือข่ายการประกอบธุรกิจในระดับสากล (5) มีแผนการดําเนินธุรกิจ การถ่ายทอดเทคโนโลยีและความเชี่ยวชาญที่ชัดเจน เพื่อรองรับการขยายขีดความสามารถ หรือศักยภาพในการดําเนินงานของบริษัทข้อ ๖ ในการขออนุญาต บริษัทต้องดําเนินการ ดังต่อไปนี้ (1) มีแผนการดําเนินธุรกิจ ในระยะเวลาอย่างน้อยสามปี ที่แสดงหลักฐานและรายละเอียดที่เพียงพอ เพื่อให้แน่ใจว่าจะสามารถปฏิบัติตามเงื่อนไขดังต่อไปนี้ได้ครบถ้วน (ก) มีนโยบายและกลยุทธ์การดําเนินงานที่ชัดเจน ในการแก้ไขฐานะทางการเงินและการดําเนินงานของบริษัท หรือปรับปรุงการบริหารงาน เสริมสร้างศักยภาพในการดําเนินธุรกิจและความสามารถในการแข่งขันของบริษัท แล้วแต่กรณี (ข) มีระบบการบริหารและจัดการความเสี่ยงประเภทต่าง ๆ ที่สามารถระบุ ประเมินควบคุม และติดตาม ความเสี่ยงโดยรวมของบริษัทได้ (ค) มีระบบการตรวจสอบและการควบคุมภายใน การปฏิบัติตามกฎระเบียบต่าง ๆ ที่เกี่ยวข้อง รวมถึงการป้องกันความขัดแย้งทางผลประโยชน์ (2) มีโครงสร้างผู้ถือหุ้นที่ชัดเจน และเป็นไปตามที่กฎหมายกําหนด (3) กรณีบริษัทมีความประสงค์จะเพิ่มกรรมการที่เป็นบุคคลผู้ไม่มีสัญชาติไทยเกินกว่าหนึ่งในสี่แต่ไม่ถึงกึ่งหนึ่งของจํานวนกรรมการทั้งหมด กรรมการที่เป็นบุคคลผู้ไม่มีสัญชาติไทยดังกล่าวต้องมีคุณสมบัติและไม่มีลักษณะต้องห้ามตามที่กฎหมายกําหนด รวมทั้งมีบทบาทหน้าที่ ความรับผิดชอบตามที่ประกาศสํานักงานคณะกรรมการกํากับและส่งเสริมการประกอบธุรกิจประกันภัยว่าด้วยแนวปฏิบัติโครงสร้าง คุณสมบัติ และข้อพึงปฏิบัติที่ดีของกรรมการบริษัทประกันชีวิตและบริษัทประกันวินาศภัยกําหนดข้อ ๗ ให้บริษัทยื่นคําขออนุญาตต่อคณะกรรมการผ่านสํานักงาน พร้อมเอกสารหลักฐานประกอบการพิจารณาอย่างน้อย ดังต่อไปนี้ (1) โครงสร้างผู้ถือหุ้น และรายชื่อกรรมการของบริษัท ในปัจจุบันและที่จะขอรับอนุญาต (2) หลักฐานแสดงการประกอบธุรกิจของผู้ถือหุ้นที่เป็นบุคคลผู้ไม่มีสัญชาติไทยที่ออกโดยหน่วยงานกํากับ เช่น หนังสือรับรองการจัดตั้งบริษัท และสําเนาใบอนุญาตประกอบธุรกิจ เป็นต้น (3) รายละเอียดเกี่ยวกับผู้ถือหุ้นที่เป็นบุคคลผู้ไม่มีสัญชาติไทย เช่น แผนผังโครงสร้างองค์กรความเชี่ยวชาญ ผลการดําเนินงานที่ผ่านมา งบการเงินล่าสุด เป็นต้น (4) แผนการดําเนินธุรกิจ ในระยะเวลาอย่างน้อยสามปี โดยมีรายละเอียดเกี่ยวกับกลยุทธ์การดําเนินธุรกิจ การถ่ายทอดเทคโนโลยีและความเชี่ยวชาญให้กับบริษัท หรือการแก้ไขฐานะทางการเงินและการดําเนินงานของบริษัทข้อ ๘ ในการพิจารณาคําขอ สํานักงานอาจให้บริษัทมาชี้แจงหรือส่งเอกสารหลักฐานเพิ่มเติมได้ หากบริษัทมิได้ดําเนินการตามที่กําหนด ให้ถือว่าบริษัทไม่มีความประสงค์จะยื่นขอรับอนุญาตข้อ ๙ ในการอนุญาตตามประกาศนี้ คณะกรรมการอาจกําหนดเงื่อนไขหรือเงื่อนเวลาใด ๆ ไว้ด้วยก็ได้ข้อ ๑๐ ภายหลังได้รับอนุญาตจากคณะกรรมการ หากบริษัทจะมีการเปลี่ยนแปลงผู้ถือหุ้นซึ่งเป็นเหตุให้มีผู้ถือหุ้นซึ่งเป็นบุคคลผู้ไม่มีสัญชาติไทยถือหุ้นเกินกว่าร้อยละสิบของจํานวนหุ้นที่มีสิทธิออกเสียงและจําหน่ายได้แล้วทั้งหมดของบริษัทและไม่ใช่ผู้ที่เคยได้รับอนุญาตจากคณะกรรมการให้ถือหุ้นเกินกว่าร้อยละสิบของจํานวนหุ้นที่มีสิทธิออกเสียงและจําหน่ายได้แล้วทั้งหมดของบริษัท ผู้ถือหุ้นดังกล่าวต้องมีลักษณะตามข้อ 5 และบริษัทต้องได้รับอนุญาตจากคณะกรรมการก่อน โดยยื่นคําขออนุญาตเป็นหนังสือพร้อมแสดงหลักฐานประกอบการพิจารณาตามข้อ 7 ต่อคณะกรรมการผ่านสํานักงานข้อ ๑๑ ผู้ถือหุ้นซึ่งเป็นบุคคลผู้ไม่มีสัญชาติไทยที่ถือหุ้นในบริษัทเกินกว่าร้อยละสิบของจํานวนหุ้นที่มีสิทธิออกเสียงและจําหน่ายได้แล้วทั้งหมดก่อนวันที่ประกาศนี้ใช้บังคับ ให้ถือหุ้นในบริษัทต่อไปได้เท่าสัดส่วนที่ถืออยู่เดิม ผู้ถือหุ้นดังกล่าวจะถือหุ้นในบริษัทเกินกว่าสัดส่วนที่ถืออยู่เดิมได้ในกรณีเป็นผู้ถือหุ้นซึ่งมีลักษณะตามข้อ 5 และบริษัทได้รับอนุญาตจากคณะกรรมการก่อน โดยยื่นคําขออนุญาตเป็นหนังสือพร้อมแสดงหลักฐานประกอบการพิจารณาตามข้อ 7 ต่อคณะกรรมการผ่านสํานักงานผู้มีอํานาจลงนาม - ประกาศ ณ วันที่ 28 ธันวาคม พ.ศ. 2558 สมชัย สัจจพงษ์ปลัดกระทรวงการคลังประธานกรรมการคณะกรรมการกํากับและส่งเสริมการประกอบธุรกิจประกันภัย